REGOLAMENT TAL-KUMMISSJONI (KE) Nru 781/2007
tat-3 ta’ Lulju 2007
li jadatta r-Regolament (KEE) Nru 2237/77 dwar il-forma ta’ skedi azjendali li għandhom jintużaw għall-iskop li jiġu determinati l-introjti ta’ azjendi agrikoli, minħabba l-adeżjoni tal-Bulgarija u r-Rumanija
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat ta’ l-Adeżjoni tal-Bulgarija u r-Rumanija,
Wara li kkunsidrat l-Att ta’ Adeżjoni tal-Bulgarija u tar-Rumanija, u b’mod partikolari l-Artikolu 56 tiegħu,
Billi:
(1)
Ir-Regolament tal-Kummissjoni (KEE) Nru 2237/77 (1) jistipula l-kontenuti ta’ l-iskeda azjendali li għandha tintuża.
(2)
L-iskeda azjendali għandha tiġi adattata fir-rigward ta’ l-informazzjoni dwar is-sistema tal-VAT, minħabba l-adeżjoni tal-Bulgarija u r-Rumanija,
ADOTTAT DAN IR-REGOLAMENT:
Artikolu 1
Fl-Anness II tar-Regolament (KEE) Nru 2237/77, il-punt 107 għandu jinbidel bit-test fl-Anness ta’ dan ir-Regolament preżenti.
Artikolu 2
Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu japplika b’effett mis-sena tal-kontijiet 2007, li tibda waqt il-perjodu bejn l-1 ta’ Jannar u l-1 ta’ Lulju 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 3 ta’ Lulju 2007.